آمریکا بیرلشمیش دؤولتلری پرزیدنتی دونالد ترامپ، سعودی عربیستانینین میللی نفت شیرکتی سعودی آرامکویا عاید تاسیسلره تشکیل اولونان سالدیری سببیله، اولکه‌سینین ایرانا حربی سالدیری ائتمه‌سینین متناسیب بیر جاواب اولاجاغینی آچیقلادی.
ترامپ، نیو مکزیکو ایالتینه حرکت ائتمه‌دن اؤنجه آغ ائوین باخچاسیندا ژورنالیستلره دانیشدی.
سعودی آرامکویا عاید تاسیسلره تشکیل اولونان سالدیرینین آرخاسین‌دا ایرانین اولوب اولمادیغی قونوسون‌دا قیسا مدت‌ده دقیق بیر نتیجه‌ آلاجاقلارینی بیلدیر‌ن ترامپ،
"بوندان سونرا نه ائدجگیمیزه قرار وئرجییک" دئیه دانیشدی.
سعودی نفت تاسیسلرینه قارشی سالدیریا قارشی‌لیق اولاراق ایرانا آمریکا بیرلشمیش دؤولتلرینین حربی سالدیریسینین اولماسینین اورانتیلی/متناسیب اولوب اولمایاجاغینا یؤنه‌لیک سوالا دایر ترامپ، "متناسیب اولاجاغینی دوشونوره‌م. بو سوالا جاوابیم اولوملو " دئدی.
ترامپ، آرامکو سالدیریسی سببی ایله نفت قیمتلرین‌ده‌کی آرتیشین آمریکا بیرلشمیش دؤولتلرینه تأثیر گؤسترمه‌یه‌جگینی قئید ائتدی.
بو آرادا، ترامپ، بحرین ولیعهدی سلمان بن حمد آل خلیفه ایله گؤروشمه‌سی اؤنجه‌سی ژورنالیستلره وئردیگی آچیقلامادا دا، ایران ایله ساواش ایستمه‌دیگینی، آنجاق اؤلکه‌سینین ساواش اوچاقلاری، موشکلر کیمی ان یاخشی سلاح سیستملرینه صاحب اولدوغونو بیلدیردی،
"آمریکا، ساواشا تاریخده هئچ بیر اؤلکه‌نین اولمادیغی قدر حاضر" ایفاده‌سینی ایشلتدی.
ترامپ، ایران ایله بوتون دیپلوماسی یوللارینین توکنیب توکه‌نمه‌دیگینه دایر سوالا، "یوخ، دیپلوماسی اصلا توکنمز. نه اولاجاغینی اصلا بیله‌ممزسینیز. بیر مآنلاشما باغلاماق ایسته‌دیکلرینی بیلیرم. بیر نقطه‌ده بو ایشه یارایاجاق" شکلینده جاواب وئردی.
